**Հենրի Ջորջ Լանսբերի** (անգլ.՝ Henri George Lansbury, հոկտեմբերի 12, 1990(1990-10-12), Enfield, Էնֆիլդ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, կիսապաշտպան։ Ներկայումս հանդես է գալիս անգլիական «Աստոն Վիլա»-ի կազմում։

Նախկին հանդես է եկել «Արսենալ»-ի կազմում, որի ակադեմիան էլ ավարտել է։ Լանսբերի հանդես է եկել նաև «Սկանտորպ Յունայթեդ»-ի, «Ուոթֆորդ»-ի, «Նորվիչ Սիթի»-ի, «Վեստ Հեմ Յունայթեդ»-ի և «Նոթինգհեմ Ֆորեստ»-ի կազմերում։ Հենրին հանդես է եկել նաև Անգլիայի երիտասարդական հավաքականների կազմեում։

Ակումբային կարիերա
------------------

### «Արսենալ»

1999 թվականին Լանսբերին միացել է «Արսենալ»-ի ակադեմիային։ Թիմի հիմնական կազմում նա իր դեբյուտը նշել է 2007 թվականի հոկտեմբերի 31-ին՝ Լիգայի գավաթի խաղարկության շրջանակներում կայացած «Շեֆիլդ Յունայթեդ»-ի դեմ խաղում։ Այդ խաղում Հենրին փոխարինել է Թեո Ուոլկոտին, իսկ հանդիպումն ավարտվել է 3-0 հաշվով՝ լոնդոնյան թիմի հաղթանակով։ Լանսբերին բաց է թողել 2007-08 մրցաշրջանի երկրորդ հատվածը վարակիչ մոնոնուկլեոզի պատճառով։ Սակայն հասցրել է կազդուրվել և մասնակցել մինչմրցաշրջանային հատվածին։

«Արսենալ»-ի հարձակվող Ալան Սմիթը նրան անվանել է մեծ ներուժ ունեցող ֆուտբոլիստ։ 2008 թվականի հուլիսի 1-ին Հենրին կնքել է իր առաջին պրոֆեսիոնալ պայմանագիրը «Արսենալ»-ի հետ։

2009 թվականի հունվարի 31-ին Հենրի Լանսբերին վարձավճարով տեղափոխվել է «Սկանտորպ Յունայթեդ»։ Թիմի կազմում իր դեբյուտը ֆուտբոլիստը նշել է «Սուինդոն Թաուն»-ի դեմ խաղում։

2009 թվականի օգոստոսի 21-ին անգլիացի ֆուտբոլիստը վարձակալական հիմունքներով տեղափոխվել է «Ուոթֆորդ»։ Իր առաջին գոլը Լանսբերին խփել է 2009 թվականի հոկտեմբերի 23-ին՝ «Շեֆիլդ Ուեդնեսդեյ»-ի դեմ խաղում։

2009 թվականի դեկտեմբերի 31-ին Հենրին կնքել է նոր երկարաժամկետ պայմանագիր «Արսենալ»-ի հետ։ Պայմանագրի կնքումից հետո թիմի գլխավոր մարզիչ Արսեն Վենգերն ասել է, որ Հենրին կդատռնա մեծ ֆուտբոլիստ։ Պրեմիեր Լիգայի շրջանակներում Լանսբերին իր դեբյուտը նշել է 2010 թվականի մայիսի 9-ին՝ «Ֆուլհեմ»-ի դեմ խաղում։ Հանդիպումն ավարտվել է 4-0 հաշվով՝ «Արսենալ»-ի հաղթանակով։ Իր առաջին գոլը լոնդոնյան թիմի կազմում ֆուտբոլիստը խփել է 2010 թվականի սեպտեմբերի 21-ին կայացած «Տոտենհեմ Հոտսպուր»-ի դեմ խաղում, որը տեղի է ունեցել Լիգայի գավաթի խաղարկության 3-րդ փուլում։ Նա մասնակցել է և՛ հիմնական ժամանակին, և՛ լրացուցիչ։ Ի վերջո հանդիպումն ավարտվել է 4-1 հաշվով՝ «Արսենալ»-ի հաղթանակով։

#### «Նորվիչ Սիթի»

2010 թվականի նոյեմբերի 22-ին Հենրի Լանսբերին վարձավճարով տեղափոխվել է «Նորվիչ Սիթի»։ Թիմի կազմում նա ստացել է 12 համարի խաղաշապիկը։

Լանսբերին իր դեբյուտը նշել է նոյեմբերի 28-ին՝ «Իսպվիչ Թաուն»-ի դեմ խաղում։ «Կովենտրի Սիթի»-ի դեմ խաղում Լանսբերին ստացել է ծնկատակի ջլի վնասվածք։ Թիմի կազմում իր առաջին երկու գոլերը Հերնրին խփել է «Ռեդինգ»-ի և «Միլուոլ»-ի դեմ խաղերում։

Լանսբերին զրկվել է Չեմպիոնշիպի 2010-11 մրցաշրջանի լավագույն ֆուտբոլիստի կոչումից, որի համար պայքարում էր Քոնոր Ուիկհեմի հետ, որը հանդես էր գալիս «Իսպվիչ Թաուն»-ի կազմում։

#### «Վեստ Հեմ Յունեյթեդ»

2011 թվականի օգոստոսի 31-ին Հենրին մինչև մրցաշրջանի ավարտը վարձավճարով տեղափոխվել է «Վեստ Հեմ Յունայթեդ»։ Իր նորամուտը նա նշել է 2011 թվականի սեպտեմբերի 10-ին՝ «*Պորտսմուտ*»-ի դեմ խաղում։ Հանդիպումն ավարտվել է 4-3 հաշվով՝ «Վեստ Հեմ»-ի հաղթանակով, իսկ Լանսբերին խփել է իր թիմի երկրորդ գոլը։ Նա ճանաչվել է նաև հանդիպման լավագույն ֆուտբոլիստ։

Լանսբերին «Վեստ Հեմ»-ի հետ դարձել է Չեմպիոնշիպի փլեյ-օֆֆ փուլի հաղթող և հնարավորություն ստացել վերադառնալ «Պրեմիեր Լիգա»։ Փլեյ-օֆֆ փուլում նրանք հաղթել են «Բլեքփուլ»-ին 2-1 հաշվով։

### «Նոթինգհեմ Ֆորեստ»

2012 թվականի օգոստոսի 28-ին Հենրի Լանդբուրին տեղափոխվել է «Նոթինգհեմ Ֆորեստ»։ Նա թիմի հետ կնքել է 4 տարվա պայմանագիր, իսկ տրանսֆերն արժեցել է 1 միլիոն ֆունտ ստեռլինգ։ Լանսբերին իր առաջին գոլը խփել է 2013 թվականի փետրվարի 19-ին՝ «Հադերսֆիլդ Թաուն»-ի դեմ խաղում։ Հանդիպումն ավարտվել է 6-1 հաշվով՝ «Ֆորեստ»-ի հաղթանակով։ 2013-14 մրցաշրջանում «Նոթինգհեմ Ֆորեստ»-ի առաջին գոլը Լանսբերին խփել է «Հադերսֆիլդ Թաուն»-ի դեմ խաղում, որն ավարտվել է 1-0 հաշվով։ Այդ մրցաշրջանում իր երկրորդ գոլը ֆուտբոլիստը խփել է «Բոլթոն Ուոնդերերս»-ի դեմ խաղում, որն ավարտվել է 3-0 հաշվով։

Հենրին կարողացավ հաստատվել թիմի հիմնական կազմում, սակայն բաց թողեց 2013-14 մրցաշրջանի երջին ամսիները վնասվածքի պատճառով։ 2014 թվականի օգոստոսի 22-ին Լանսբերին երկարաձգել է իր պայմանագիրը 3 տարով։ Վնասվածքից հետո նա խաղադաշտ վերադարձել է 2014 թվականի օգոստոսի 26-ին՝ Լիգայի գավաթի խաղարկության շրջանակներում կայացած «Հադերսֆիլդ Թաուն»-ի դեմ խաղում, որտեղ նաև դարձել է հաղթական գոլի հեղինակ։ Հենրին ճանաչվել է նաև հանդիպման լավագույն ֆուտբոլիստ։ 2015 թվականի մարտին Լանսբերիին տրվել է Չեմպիոնշիպի փետրվար ամսվա լավագույն ֆուտբոլիստի մրցանակը։

2016-17 մրցաշրջանից առաջ «Ֆորեստ»-ի մարզիչ է նշանակվել Ֆիլիպե Մոնտանիերը։ Նրա գլխավորությամբ ևս Հենրին մնաց հիմնական կազմի ֆուտբոլիստ։ Իր կարիերայի մեջ առաջին անգամ Հենրի Լանսբերին հեթ-տրիկի հեղինակ է դարձել 2016 թվականի նոյեմբերի 25-ին՝ «Բարնսլի»-ի դեմ խաղում։ Դեկտեմբերի 9-ին ֆուտբոլիստին շնորհվել է Չեմպիոնշիպի նոյեմբեր ամսվա լավագույն ֆուտբոլիստի մրցանակը։

### «Աստոն Վիլա»

2017 թվականի հունվարի 20-ին անգլիացի ֆուտբոլիստը տեղափոխվել է «Աստոն Վիլա»։ Տրանսֆերն արժեցել է 3 միլիոն ֆունտ ստեռլինգ։ Թիմի կազմում Հենրին իր առաջին գոլը խփել է 2017 թվականի դեկտեմբերի 1-ին՝ «Լիդս Յունայթեդ»-ի դեմ խաղում, որն ավարտվել է 1-1 հաշվով։

Միջազգային կարիերա
------------------

Անգլիա Մ21 հավաքականի կազմում Հենրի Լանսբերին իր դեբյուտը նշել է 2009 թվականի նոյեմբերին՝ Պորտուգալիայի հավաքականի դեմ խաղում։ Հավաքականի կազմում մասնակցել է 2011 թվականին կայացած Եվրոպայի Մ21 առաջնությանը։ 2012 թվականի փետրվարի 29-ին Լանսբերին դուբլի հեղինակ է դարձել Բելգիայի հավաքականի դեմ խաղում։

Ձեռքբերումներ
-------------

### Ակումբային

* Չեմպիոնշիպի փլեյ-օֆֆ փուլի հաղթող - 2012

### Միջազգային

* Եվրոպայի առաջնության փոխչեմպիոն (Մ19) - 2009

### Անձնական

* Չեմպիոնշիպի ամսվա լավագույն ֆուտբոլիստ - փետրվար 2015, նոյեմբեր 2016

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «Sheff Utd 0–3 Arsenal». *BBC Sport*. British Broadcasting Corporation. 2007 թ․ հոկտեմբերի 31. Վերցված է 2010 թ․ հունվարի 5-ին.
3. ↑  Smith, Alan (2008 թ․ հունվարի 9). «Arsenal now young, gifted and English». *Telegraph.co.uk*. London: The Daily Telegraph. Վերցված է 2014 թ․ փետրվարի 25-ին.
4. ↑  «Six youngsters sign pro contract». *Arsenal.com*. Arsenal Football Club. Արխիվացված է օրիգինալից 2014 թ․ մարտի 1-ին.
5. ↑  «Lansbury joins Scunthorpe Utd on loan». *Arsenal.com*. Arsenal Football Club. 2009 թ․ հունվարի 30. Արխիվացված է օրիգինալից 2009 թ․ փետրվարի 3-ին. Վերցված է 2009 թ․ հունվարի 31-ին.
6. ↑  «Henri Lansbury profile». *Scunthorpe-United.co.uk*. Scunthorpe United Football Club. Արխիվացված է օրիգինալից 2009 թ․ փետրվարի 26-ին. Վերցված է 2009 թ․ մայիսի 13-ին.
7. ↑  Swindon Town 4–2 Scunthorpe, thisisswindontownfc. Retrieved 25 February 2014.
8. ↑  «Henri Lansbury joins Watford on loan». *Arsenal.com*. Arsenal Football Club. 2009 թ․ օգոստոսի 21. Արխիվացված է օրիգինալից 2009 թ․ օգոստոսի 26-ին. Վերցված է 2009 թ․ օգոստոսի 21-ին.
9. ↑  Dawkes, Phil (2009 թ․ հոկտեմբերի 23). «Watford 4–1 Sheff Wed». *BBC Sport*. British Broadcasting Corporation.
10. ↑  «Lansbury signs new long-term contract». *Arsenal.com*. Arsenal Football Club. 2009 թ․ դեկտեմբերի 31. Արխիվացված է օրիգինալից 2010 թ․ հունվարի 3-ին. Վերցված է 2009 թ․ դեկտեմբերի 31-ին.
11. ↑  Harris, Chris (2010 թ․ հունվարի 1). «Lansbury will be a big player for Arsenal». *Arsenal.com*. Arsenal Football Club. Արխիվացված է օրիգինալից 2010 թ․ հունվարի 5-ին. Վերցված է 2010 թ․ մայիսի 9-ին.
12. ↑  When did Henri Lansbury make his Premier League debut for Arsenal? Արխիվացված 2017-08-07 Wayback Machine Socqer.com Retrieved 20 August 2011.
13. ↑  Muro, Giuseppe (2010 թ․ սեպտեմբերի 22). «Lansbury – scoring at Spurs is like a dream». *Arsenal.com*. Arsenal Football Club. Արխիվացված է օրիգինալից 2010 թ․ սեպտեմբերի 25-ին. Վերցված է 2010 թ․ հոկտեմբերի 2-ին.
14. ↑  Fletcher, Paul (2010 թ․ նոյեմբերի 28). «Norwich 4–1 Ipswich». BBC Sport. Վերցված է 2011 թ․ փետրվարի 13-ին.
15. ↑  «Norwich City suffer Lansbury and Ward injury blow». *BBC Sport*. British Broadcasting Corporation. 2010 թ․ դեկտեմբերի 29. Վերցված է 2011 թ․ փետրվարի 13-ին.
16. ↑  «Norwich 2–1 Millwall». *BBC Sport*. British Broadcasting Corporation. 2011 թ․ փետրվարի 1. Վերցված է 2011 թ․ փետրվարի 13-ին.
17. ↑  «Norwich 2–1 Reading». *BBC Sport*. British Broadcasting Corporation. 2011 թ․ փետրվարի 12. Վերցված է 2011 թ․ փետրվարի 13-ին.
18. ↑  «Hammers land Lansbury». Sky Sports. 2011 թ․ օգոստոսի 31. Վերցված է 2011 թ․ օգոստոսի 31-ին.
19. ↑  «West Ham 4–3 Portsmouth». BBC Sport. 2011 թ․ սեպտեմբերի 10. Վերցված է 2011 թ․ սեպտեմբերի 11-ին.
20. ↑  «West Ham-celebrate-promotion-Premier-League».
21. ↑  «Lansbury completes Nottingham Forest move». *arsenal.com*. Arsenal F.C. Արխիվացված է օրիգինալից 2012 թ․ օգոստոսի 30-ին. Վերցված է 2012 թ․ օգոստոսի 28-ին.
22. ↑  «Henri Lansbury joins Nottingham Forest from Arsenal». *BBC Sport*. 2012 թ․ օգոստոսի 28. Վերցված է 2012 թ․ օգոստոսի 28-ին.
23. ↑  «Nottm Forest 6–1 Huddersfield». BBC Sport. 2013 թ․ փետրվարի 13. Վերցված է 2013 թ․ հունիսի 10-ին.
24. ↑  "Nottingham Forest 1 Huddersfield Town 0" Daily Mail. Retrieved 6 August 2013.
25. ↑  «Nott'm Forest 3–0 Bolton». BBC Sport. 2014 թ․ օգոստոսի 17. Վերցված է 2014 թ․ օգոստոսի 27-ին.
26. ↑  «Henri Lansbury: Nottingham Forest midfielder signs new deal». BBC Sport. 2014 թ․ օգոստոսի 22. Վերցված է 2014 թ․ օգոստոսի 27-ին.
27. ↑  «Henri back with a bang». Nottingham Forest F.C. 2014 թ․ օգոստոսի 27. Վերցված է 2014 թ․ օգոստոսի 27-ին.
28. ↑  «Barnsley 2–5 Forest». Nottingham Forest F.C. 2016 թ․ նոյեմբերի 25. Վերցված է 2016 թ․ նոյեմբերի 26-ին.
29. ↑  «Henri Lansbury: Aston Villa sign Nottingham Forest captain». BBC Sport. 2017 թ․ հունվարի 20. Վերցված է 2017 թ․ հունվարի 20-ին.
30. ↑  «Leeds United 1–1 Aston Villa». BBC Sport. 2017 թ․ դեկտեմբերի 1. Վերցված է 2018 թ․ հունվարի 22-ին.
31. ↑  «England U21 4–0 Belgium U21». BBC Sport. Վերցված է 2012 թ․ մարտի 1-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ցուցանիշները *soccerbase.com* կայքում (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BDFA · FootballDatabase.eu · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |